WAT MAAK EK MET DIE SEER IN MY LEWE
Die stuk is ook hier beskikbaar - met invul stukke
Moenie die seer nie:
"Ek was stom en sprakeloos, ek het geswyg, nie gepraat nie, maar my smart het al hoe groter geword. Daar was 'n brandpyn in my, my smart het 'n vuur in my geword." Ps.39:3
Moenie van die seer probeer nie:
"Ek het gedink: ag, as ek maar vlerke soos 'n duif gehad het, sou ek wegvlieg en 'n woonplek soek; ek sou ver wegvlieg en in die woestyn gaan bly; ek sou haastig probeer wegkom .." Ps.55:7-8
Moenie jou seer probeer nie:
"Toe ek oor my sonde geswyg het, het my liggaam uitgeteer soos ek heeldag om hulp geroep het." Ps.32:3
Moenie jou oor jou seer nie:
"…my sorge gee my geen rus nie." Ps.55:3
"U laat my wakker lê, ontsteld en sprakeloos…" Ps.77:5
"…moet jou nie ontstel nie: dit bring net ellende." Ps.37:8
Wat is bekommernis? Definisie: Bekommernis is om dit waaroor ek geen beheer het nie, te probeer beheer. Dit los nie jou probleme op nie. Dit maak van jou 'n onaangename persoon. Dit smoor en demp jou gemoedstoestand. Dit verwurg en onderdruk jou blymoedigheid. Dit verdeel jou gedagtes. Dit bring 'n inwendige worsteling. Dit maak jou onrustig. Dit maak jou besorgd.
Bekommernis is onverstandig: Mt.6:25 Om jou te bekommer oor iets wat jy nie kan verander nie, is "stupid", "useless" onverstandig en tydmors.
Bekommernis is onnatuurlik: Mt. 6:26 Die voëls en die plante "worry" nie. Ps.145:16 "U maak u hand oop en skenk U guns in oorvloed aan al wat leef!"
Bekommernis is ongesond: God het Sy hand op die rat en Sy oog op die verste draai in die pad. God sê in 1Pet.5:7 "Werp al julle bekommernisse op Hom, want Hy sal vir julle sorg." Mense sê: "Ek is siek van bekommernis." Dit maak siek, dis waar: maagsere, dikderm ontsteking, spastiese dikderm, hoë bloeddruk, beroerte, hartaanvalle, niersiektes, hoofpyne, suikersiekte, artritus, verstandelike gestremdheid, migrane.
Bekommernis is onhulpvaardig: Mt.6:27 Bekommernis verander nie die verlede nie, dit beheer ook nie die toekoms nie, dit krap net die hede om. Spr 12:25 en Spr 14:30
Bekommernis is onnodig: Mt.6:30 "My liewe kind, jy kan gerus ontspan, jy is vir niks in die heelal verantwoordelik nie. Dis alles my werk. Liefde groete. God"
Hoe kan ek ophou om my te bekommer? Mt.6:32:
Leer ken God: As jy God nie ken nie, het jy elke rede om bekommerd oor te wees. Joh.14:1
Plaas God eerste in alles. Mt.6:33
Vat die lewe een dag op 'n slag. Mt.6:34 God stuur die toekoms na jou in seksies van 24 uur op 'n slag.
Glo in God. Hy sal voorsien op sy tyd. Fil.4:6-7
Bekommernis maak jou onaangenaam, onaanvaarbaar, onbruikbaar, ongemotiveerd, ondraaglik, onverstaanbaar, onaaneemlik, onbegryplik, onbevoeg, onbereikbaar, onprakties, onbeholpe en jy is ontevrede met alles en almal.
Moenie word oor jou seer nie:
"Toe ek verbitter was en veronreg gevoel het, was ek dom en sonder insig; soos 'n redelose dier het ek my teenoor U gedra." Ps.73:21-22
"Uit die dieptes roep ek na U, Here, luister tog na my, Here, hoor tog my hulpgeroep." Ps.130:1-2
WAT MOET EK DOEN MET MY SEER?
"Ek roep na die Here om hulp, ek smeek die Here om genade, ek stort my klag voor Hom uit en vertel Hom van my nood." Ps.142:2-3
Daar is twee dae in elke week waaroor ons ons nie behoort te bekommer nie.
Die een is gister
met al sy fout en kwellings, sy versuim en kwale, sy flaters en seerkry. Gister is virewig verby. Dit is buite ons beheer. Al die geld in die wêreld kan gister nie na ons terugbring nie. Ons kan niks wat ons gister gedoen het, ongedaan maak nie. Ons kan nie 'n enkele woord wat ons gister kwytgeraak het, nou weer terugtrek nie. Gister is verby, virewig verby.
Die ander is môre:
môre met al sy moontlikhede, al sy laste en groot belofte en swak prestasies. Môre is buite ons onmiddelike beheer. Môre sal die son stralend of agter 'n bank wolke opkom. Bekommer jou nie oor môre nie, want môre bring sy eie bekommernis.
Dan bly daar nog 'n dag oor, Vandag:
Dis wanneer ons die laste en seer van gister afgooi, en die vrese en bekommernis van môre afgooi, dan het ons genoeg krag vir vandag. Dan sien ons kans om vandag voluit te leef. Dis nie die doen en late van vandag wat 'n mens oor die afgrond dryf nie, dis die bitterheid, onverewensgesindheid, seer, bekommernis en laste van gister, wat ons alweer oordra na môre.
Lewe een dag op 'n slag, dan lewe jy vandag!
Hoe moet die kerk betrokke raak?
Vigs is nie net meer op ons voordeur nie, dit raak ons van binne en buite. Ons moet kennisneem.
Een van die heel grootste uitdagings vir die kerk is op die terrein van MIV/VIGS. Die volgende statistieke en inligting (uit dagblaaie) wys hoe geweldig die pandemie is:
36 Miljoen in hele wêreld, 95% in arm lande, 22 miljoen is reeds dood.
Elke dag doen meer as 15 000 mense die siekte op, helfte is tussen 17 en 24jr.
SA groei die vinnigste ter wêreld. 32% vd inwoners van Kwa Zulu Natal is HIV positief.
SA het die meeste vigslyers per land in die wêreld
Helfte van alle studente is MIV positief! (vlgs ATIC Sentrum vir Vigsopleiding en inligting).
Elke dag sterf 330, een elke 4 minute.
Armoede en immoraliteit word as die hoofoorsake beskou.
Sondag 29 Julie sal ons tydens die oggenddiens die saak aanspreek as die onderwerp is: VIGS, DIE FEITE EN VRESE!
Daarna gaan ons tydens Sondagaande 'n reeks video's wys:
Sondag 5 Augustus Sessie 2
Sondag 12 Augustus Sessie 3
Sondag 19 Augustus Sessie 4
Sondag 26 Augustus Sessie 5
Sondag 2 September Sessie 6
As die Here aan jou hart klop om self betrokke te word, bel Christa Coetzer by 0812480076. Anders, kan jy ook gereeld vir vigs-slagoffers bid. Onthou dit kan jou of mense na aan jou ook oorkom.